อัตราผลตอบแทนพันธบัตรรัฐพุ่ง0.15-0.20%
อัตราผลตอบแทนพันธบัตรรัฐพุ่ง0.15-0.20%รับ ผู้ว่าธปท.คนใหม่
13 ก.ค. 2553

อัตราผลตอบแทนพันธบัตรรัฐพุ่ง0.15-0.20%รับ ผู้ว่าธปท.คนใหม่
นายนิวัฒน์ กาญจนภูมินทร์ กรรมการผู้จัดการ สมาคมตราสารหนี้ไทย เปิดเผยว่า ขณะนี้อัตราผลตอบแทนพันธบัตรรัฐบาลและผลตอบแทนตราสารหนี้เอกชนได้ปรับตัวเพิ่มขึ้นประมาณ 0.15-0.20 % ภายหลังจากนายประสาร ไตรรัตน์วรกุล จะเข้ารับตำแหน่งผู้ว่าการธนาคารแห่งประเทศไทย(ธปท.) และมีการส่งสัญญาณชัดเจนว่าแนวโน้มอัตราดอกเบี้ยจะปรับตัวเพิ่มขึ้น และขณะนี้ตลาดเสียงกว่า 50%คาดว่าดอกเบี้ยจะปรับขึ้นอย่างแน่นอน
"ตอนนี้อัตราผลตอบแทนเฉลี่ยพันธบัตรอายุเฉลี่ย 7-13 ปีปรับตัเวพิ่มขึ้นมาอยู่ที่ 3.5% จากก่อนหน้าซึ่งอยู่ต่ำกว่าในระดับนี้ และตลอดช่วงเวลาก่อนหน้านั้นผลตอบแทนในตลาดตราสารหนี้ปรับตัวลดลงมาอย่างต่อเนื่องจากปัญหาต่างๆที่เกิดขึ้นในประเทศแต่ตั้งแต่ต้นเดือนก.ค.ที่ผ่านมาหลังมีว่าที่ผู้ว่าแบงก์ชาติคนใหม่ก็ทำให้อัตราผลตอบแทนกลับทิศปรับตัวเพิ่มขึ้น"กรรมการผู้จัดการสมาคมตาสารหนี้กล่าว
นอกจากนี้ คาดว่าในช่วงครึ่งปีหลังแนวโน้มการออกหุ้นกู้ของภาคเอกชนโดยเฉพาะรายใหญ่จะมีมากขึ้นเพราะต้องการคงที่ต้นทุนทางการเงินไว้หลังจากแนวโน้มดอกเบี้ยเพิ่มขึ้นและคาดว่าทั้งปีตัวเลขการออกหุ้นกู้น่าจะอยู่ที่ 2.5 แสนล้านบาท จากช่วง ครึ่งปีแรกเอกชนออกหุ้นกู้แล้ว  1.67 แสนล้านบาท
นายนิวัฒน์กล่าวว่า ภายหลังจากแนวโน้มเศรษฐกิจเติบโตดีและมีการปรับตัวเลขจีดีพีของประเทศจะทำให้ความต้องการเงินทุนเพื่อนำไปขยายกิจการก็จะมีมารกขึ้นเช่นกันชัดเนในกรณีของธนาคารพาณิชย์ที่จะเป็นผู้ออกตราสารหนี้เพิ่มมากขึ้นเพิ่มนำเงินมาปล่อยสินเชื่อ ซึ่งปัจจุบันในตลาดนั้นสัดส่วนการออกตราสารหนี้ธนาคารพาณิชย์มีสัดส่วนมากที่สุดคือ 36% ของมูลค่าการออกของตราสารหนี้เอกชน ถัดมาเป็นกลุ่มไฟแนนซ์ 14% และพร็อพเพอร์ตี้ 13% ขณะที่ธุรกิจพลังงานหดตัวลงเหลือ 12% เพราะปัญหามาบตาพุดทำให้การลงทุนของธุรกิจภาคนี้ชะลอตัวลง จากช่วงที่ก่อนธุรกิจพลังงานออกหุ้นกู้ประมาณ 50% ของมูลค่าการออกทั้งหมด